
PROOEMIUM. 

orpus  muliebre,  virilis  multum  dissimile,  mor¬ 
bis  quoque  diversissimis  implicatur.  Tenella  ista 
delicataque  fabrica  non  accenditur  quidem  inflam¬ 
mationibus,  minus  etiam  injuriis  externis  obrui¬ 
tur  ;  attamen  spasmis  suis  laceratur,  profluviis  vi¬ 
talis,  nullaque  arte  compescendis  laticis,  exhauri¬ 
tur.  Suis  igitur  incommodis  haudquaquam  caret 
compages  muliebris ;  ex  quibus  profluvia  ista^ 
haud  minima  sunt.  Quum  autem  ex  diversis  ad¬ 
modum  causis  originem  trahant,  et  nos  legibus 
hujus  Academiae  obsequentes,  de  his  aliquid  con¬ 
scribere  decreverimus,  ut  istae  sigillatim  expli-  ne¬ 
centur  necesse  est. 

Sanguinis  igitur  foeminis  propria  profluvia  or¬ 
tum  trahunt,  sive  ab  uteri  praeparatione  ad  homi¬ 
nem  gignendum  quodammodo  affecta ;  sive  ho¬ 
munculo  jam  genito,  ab  eodem  matricem  male 
habente ;  sive  expulso  denique  exuvia  sua,  vel 
ingrati  aliquid  post  se  relinquente. 

Illorum  primum  raro  est  mortiferum  ;  insequen- 
tia  semper  periculosa,  curationem  prudentissimam 
saepe  frustraverunt.  Menstrua,  notandum  est, 
signa  sunt  ac  praeparatio  uteri  jam  ad  munus  ge¬ 
nitale  valentis  ;  secretio,  scilicet,  ut  satis  constat, 
de  osculis  vasorum  infinitorum  in  cavum  ejus  pa¬ 
tentium.  Quae  quidem  secretio  pubescenti  puel¬ 
lae  superveniens,  per  triginta  fere  cum  quinque 
annis,  plerumque  sine  molestia  gravi  aut  incom¬ 
modo,  mensibus  singulis  per  paucos  dies  effluere 
perseverat.  Multae  vero  causae  externae  fluxum 
hunc  intendere  aut  minuere  valent,  quin  et  ipse 
variis,  et  naturalibus  satis  casibus  subsistere  solet. 
Importuniores  tantum  fluxus  considerare  consi¬ 
lium  est ;  eas  scilicet  quos  Cullenus  nominibus 
sequentibus  designavit. 

DEFINITIONES. 

MENORRHAGIA. 

*  .*  .•  »•  a  *  ">  v  '  *■  .  •  '  :  i  'jyt  7  .  - 

“  Dorsi,  lumborum,  ventris,  parturientium  in- 
“  star,  dolores  ;  menstruorum  copiosior,  vel  san- 
u  guinis  e  vagina  praeter  ordinem  fluxus.” 

“  Species  I.  Menorrhagia  (rubra)  cruenta  in 

“  non  gravidis  nec  puerperis*” 

«  -  II.  Menorrhagia  (abortus)  cruenta  in 

“  gravidis.” 

“  - . .  '■  III.  Menorrhagia  (lochialis)  cruenta 

“  in  puerperis.” 

De  aliis  menorrhagiae  quas  Cullenus  definivit 
formis  mentionem  facere  nullam  decrevi ;  quo¬ 
niam  eas  uteri  affectiones  tantummodo  ad  hominis 
( generationem  spectantes  tradam,  utpote  qui  arti 
obstetricae  studium  praecipuum,  si  fata  sinant, 
impensurus  sim.  Nonnunquam  omnino  subsis¬ 
tunt  menses,  cujus  rei  causas  suo  loco  reddemus; 
atque  hoc  facto  universi  corporis  fit  perturbatio, 
nec  raro  ex  alia  quadam  corporis  parte  sanguinis 
profusio.  Propago  enim  vasculorum  sanguinem 
circumferens  novo  pondere,  forsan  acriore  onusta 

et  stimulata  sese  omnimodis,  si  qua  via  liberari 
posset,  intendit :  atque  onere,  progrediente  tem¬ 
pore,  ultra  accumulato,  sanguis  nimis  exauctus 
per  partem  quampiam  imbecilliorem  erumpit ; 
sive  haec  sit  pulmo,  cujus  fabrica  semper  tenerri¬ 
ma,  sive  stomachus,  membrana  vasculis  infinitis 
referta,  casibus  opportuna,  sive  membranula  de¬ 
mum  narium  delicate  venosa. 

Has  vicarias  profusiones  Sauvagesius  #  denomi¬ 
navit, 

i.  Haemoptysis  catamenialis. 

ii.  Haematemesis  catamenialis. 

ni.  Epistaxis  catamenialis. 

Hae  licet  frequentiores  sint  hujus  mali  sedes, 
vix  tamen  ulla  corporis  adeo  robusta  inveniatur, 
quin  sanguis  inde  vicarius  foeminae  proruperit. 
In  Actis  Philosophicis  Londinensibus,  NO.  S03, 
p.  2144,  casus  puellae  annos  18  natae  mirabilis 
narratur,  cui  variis  subinde  vicibus,  e  naribus ,  e 
ventriculo,  ex  auribus,  e  digitis  extremis ,  (primum 
manus,  dein  pedis,)  ex  umbilico ,  ex  oculi  angulo  ; 
ex  summa  undique  cute ,  veluti  sudore,  ex  media 
mamma ,  ex  vena  saphaena,  (qua  fere  sanguis  pe- 

*  Sauvagesii  Nosologia  Methodica,  tom.  ii.  p.  290.  San- 
guifluxus. 

dibus  detrahitur,)  ex  ambabus  tum  volis,  tum  ex 
posterioribus  palmis,  ex  mento,  ex  lingua  denique 
extrema  sanguis  profluit,  et  ex  omnibus  his  locis 
intra  spatium  xiv  dierum,  nec  raro  praesente  me¬ 
dico. 

§  I.  PROFLUVIA  PRIMARIA. 

i.  Menorrhagia  rubra . — Puellae  nonn unquam 
menorrhagia  rubra  laborant;  sed  foeminae  plerum¬ 
que  sunt  adultae,  nec  raro  matres,  quae  hoc  malo 
infestantur.  Quod  profluvium  accessurum  sit,  os¬ 
tenditur  vertigine,  dolore  capitis,  lumborum,  dor¬ 
si,  tumore  hypogastrii,  rubore  faciei,  dyspnoea, 
horrore,  pulsu  citatiore  atque  irritabili,  siti,  calo¬ 
re  cutis  partium,  aliquando  tamen  earundem  fri¬ 
gore  ;  animis  demissis,  moestis,  iracundis ;  pluri¬ 
bus  saltem  horum  signorum,  paucioribusve  con¬ 
currentibus.  Post  haec  sanguis  prorumpit,  modo 
uno  rivo,  muliere  simul  membrum  omne  laxata ; 
modo  guttatim  stillans  menstruorum  ritu,  donec 
aliqua  irritatio  aut  violentia  fluxum  cieverit  ube¬ 
riorem,  metum  nullam  secum  affert.  Inter  hunc 
fluxum,  vertigines,  animi  defectus,  convulsiones, 
delirium  aliquando  accedunt. 

Foemina  sibi  multum  timet  quasi  moriturae  ; 

etiamsi  aliis  in  exemplis,  animus  fortis  hilarisque 
ad  extremum  usque  spiritum  enitens,  momento 
extinguitur.  Remediis  cohibentibus,  aut  natura 
delassata  manantia  vasa  sopiente,  coagulo  interim 
ea  replente  profluxus  consistit ;  et  aegra,  pericu¬ 
lo  liberata,  valetudine  quadam,  nonnunquam  no¬ 
va  plenitudine  pinguedinique  fruitur.  Vitalis 
tamen  undae  jactura  tanta  nequaquam  impune 
ferri  potest.  Vultus  pallet,  aut,  si  quid  ruboris 
adsit,  genae  mediae  albore  ingrato  circumscrip¬ 
tae  periculum  minitantur.  Pulsus  imbecillis  post 
exercitationem,  quamvis  debilitas  membrorum  in¬ 
solita  sentitur  ;  eadem  exercitatio  vel  mediocris 
spiritum  accelerat.  Statu  forte  diuturniore  dor¬ 
sum  occupantur  dolore  j  extrema  frigent,  ad  ves¬ 
perem  aqua  tumentia. 

Si  morbus  diu  continuavit,  foeminam  aut  steri¬ 
lem  reddit  aut  abortivam,  aut  leucorrhoeam  infert, 
aut  cancrum  denique  locorum  immedicabilem  ex¬ 
citat. 


CAUSAE. 

Causae  proximae. — Si  fas  sit  causas  proximas 
hodie  nuncupare,  aut  vasculorum  uteri  minorum 
diruptio  vel  laxitas  habendae  sunt,  aut  actio  intensa 

tantum  non  inflammatoria  haemorrhagiam  quam¬ 
libet  fere  comitans. 

Causae  excitantes. — Hae  sint  exercitatio  to¬ 
tius  corporis  nimia,  concussio  ejusdem,  uti  de  loco 
quodam  altiore  delapsi ;  ictus,  aut  vis  aliqua  in 
imum  ventrem  impactus.  Exercitatio  quoque  ni¬ 
mis  diuturna  aut  vehemens,  qualis  est  cursus, 
saltus,  saltatio  ;  animi  affectus  vehem entiores,  ve¬ 
nus  immodica,  aut  fluentibus  menstruis  admissa. 
Alvus  ita  adstricta,  ut  violento  niso  ad  dejicien¬ 
dum  opus  sit :  frigus  pedibus  admotum,  haemor¬ 
rhagiam  uterinam  saepe  excitant.  Victus  lautior 
quoque,  potus  roborantes,  exhilarantes,  qualibus 
cardiacorum  nomine  gaudent  foeminae,  inebrian¬ 
tes,  ebrietas  ipsa ;  calor  nimius  quomodocunque 
corpori  vel  lumbis  vel  locis  adhibitus,  cubicula 
nimis  calentia,  liquores  calidi,  praesertim  theae  et 
coffaeae  sorbitiones.  Praeter  has  etiam  monen¬ 
dum  est,  morbum  semel  si  adfuerit  proclivem  sibi 
reditum  sedemque  parare ;  quam  ob  rem,  fluxus 
cujusvis  non  primi  causa  praedisponens  jure  ha¬ 
beatur  prior  impetus. 

DIAGNOSIS. 

Quoniam  cuicunque  bene  valenti  foeminae 
fluxus,  de  quo  sermo  est,  semel  mense  descendat ; 
jure  quaerantur  discrimina,  quibus  hic  fluxus  men¬ 
strualis  a  menorrhagia  distinguatur.  Huic  quae¬ 
stioni  verbis  fere  Cullenianis  respondeo :  menor¬ 
rhagiam  tum  subesse  cum  fluxus  plurimis  in  men¬ 
se  vicibus  quam  consuevit,  redit ;  cum  diutius 
perseverat ;  quum  uberior  quam  ex  consuetudine 
illius  corporis  exundat ;  cum  causa  quavis  supra- 
dicta  afficiente,  de  novo  prorumpit ;  cum  sanguis 
elapsus  neque  male  olens,  neque  niger,  neque  a- 
cris,  neque  non  coagulabilis  ;  rubet,  in  massam 
coit ;  cum  foemina  denique  hujus  causa  neque  be¬ 
ne  valet,  neque  necessitatibus  privatis  aequalis 
est. 

PROGNOSIS. 

In  juvene  ac  robusta,  quae  causas  excitantes 
sine  incommodo  vitare  potest,  sanitas  haud  diffici¬ 
lis  ;  debilitati  vero,  pauperi,  nuptae  mulierculae, 
cui  nullum  fere  ex  malis  refugium,  spes  in  an¬ 
gustiis  utique  est.  Non  quo  curatio  subinde 

non  profecerit,  sed  quo  multo  saepius  omnino 
fallatur,  aegra  in  leucorrhoeam,  uteri  cancrum, 
mortem  decidente.  Leucorrhoea  atque  cancer 
fere  insanabiles  videntur,  sed  leucorrhoea  vitae 
parum  inimica,  diu  sine  multa  injuria  ferri  potest. 
Etiamsi  tamen  vitam  non  extinguat  molestam, 
vixque  tolerabilem  reddit,  nec  raro  suspiciones 
gonorrhoeae,  vanas  quidem,  sed  satis  probabiles, 
marito  injiciunt,  quae  “  irruptam  matrimonii  co- 
“  pulam”  disjungere  minitantur. 

SIGNORUM  RATIO. 

Vertigo,  dolor  capitis,  rubor  faciei,  dyspnoea, 
pulsus  citatior,  sitis,  cutis  partiumque  calor,  pro¬ 
les  sunt  istius  plenitudinis,  stimuli,  et  conatus  ad 
sese  exonerandum  vasculorum  omnem  haemorrha¬ 
giam  comitantis  et  praenunciantis.  Hypogastrii 
tumorem  excitat  affluxus  sanguinis  in  uterum  ma¬ 
jor  ;  lumborum  vero  dorsique  dolores  a  consortio 
inter  has  partes  intercedente,  si  non  vero  partim 
a  pressione  uteri  in  nervos  lumborum.  Verti¬ 
gines,  animi  defectus,  distentiones,  inter  fluxum : 
cerebri  vires,  a  compressione  ex  sanguine,  qua¬ 
dam  pendere  notas,  laedi  ostendunt.  Pinguedo 
nonnunquam  haemorrhagiam  consequens,  debili- 

lati  cuidam,  ad  telam  cellulosam  adipe  implendum 
necessariae,  debetur.  Alia  signa  debilitatis  a  san¬ 
guinis  jactura  pendent ;  quo  nimis  largiter  sublato, 
partes  pabulum  et  stimulum  debitum  non  reci¬ 
piunt. 

CURATIO. 

Ad  res  duas  consilium  curantis  dirigi  oportet ; 

I.  Ne  profluvium  semel  victum  iterum  regredia¬ 
tur. 

II.  Signa  quaedam  mala  periculum  intendentia, 
substante  fluxu,  allevare. 

Horum  primum  impleri  potest,  evitando  causas 
excitantes  supra  dictas ;  eas  praesertim  quae  mor¬ 
bum  efficere  aut  valide  augere  solent.  Si  debili¬ 
tas  supervenerit,  roborantia  medicamenta  inter¬ 
vallis  danda  sunt ;  quorum  optima  ferrum,  cincho- 
na,  guttae  acidulae.  Gestatio  lenis  non  aliena 
videtur,  quippe  quae  ad  cutem  humores  ab  internis 
partibus  derivet.  Exercitatio  quoque  partium  su¬ 
periorum,  frictiones,  bene  respondent,  ut  et  cor¬ 
poris  lavatio  frigida  :  at  exercitatio  quaevis  mem¬ 
brorum  inferiorum,  atque  prae  aliis  ambulatio,  vi¬ 
tanda  est.  Vinum  praeterea,  victus  acrior,  stimu¬ 
lantia  quaevis  fugienda  erunt. 

Signa  inter  fluxum  importuniora  quae  animad- 

vertere  oportet,  sanguinis  jactura  sunt,  animae  de¬ 
jectio,  convulsiones,  delirium. 

Profusio  melius  compescitur  in  positu  corporis 
supino;  cum  acida  simul  refrigerantia  ore  sumun¬ 
tur.  Aqua  frigida  etiam  aceto  conjuncta  lumbi,  in¬ 
guina,  loca  ipsa  perfundi  debent ;  astringentia  quo¬ 
que  medicamenta  ex  panno  iisdem  circumdentur ; 
qualia  sunt  acetas  plumbi,  sulphas  aluminae,  de¬ 
coctum  corticis  quercus  roboris  ;  omnes  demum 
mentis  corporisve  irritationes  procul  habendae 
sunt.  Animae  defectiones,  cum  sanguinis  fluxum 
in  haemorrhagia  compescunt,  nimis  non  pertimes¬ 
cendae  sunt;  attamen,  si  vitam  extincturae  videan¬ 
tur,  auxilio  opus  erit ;  quod  non  melius  afferri  po¬ 
test,  quam  aqua  frigida  vehementer  in  faciem  per- 
fusa,  aut  ammoniae  vaporibus  in  nares  immissis. 

Si  haec  nihil  profecerint,  verisimile  est  vitam 
nunquam  redituram  esse.  Convulsiones,  utpote 
quae  mortem  ostendant,  curationem  frustra  posce¬ 
rent  ;  cum  nemo,  quantum  noyimus  paucissimae 
ex  medicinae  annalibus,  has  de  haemorrhagia  ute¬ 
ri  perpessa  unquam  revaluit. 

Delirium  certe  nunquam  ostentum  gratum  :  hic 
vero  mite  est,  neque  aegram  ad  mala  opera  cap¬ 
tanda  impellit :  et  quoniam  fluxu  compresso  de¬ 
cessurum  sit,  parum  animadversionis  postulat. 

Si  quidem  irritationes  aliquae  non  prompte  sub* 
movendae  malum  effecerint,  opium  consilio  utri¬ 
que  opportune  datum  optime  convenit. 

§  II.  MENORRHAGIA  ABORTUS. 

Quemadmodum  abortus  adeo  frequenter  mulie¬ 
ribus,  adeo  raro  aliis  animalibus  accidat,  nonnulli 
quaesiverunt :  quorum  alii  ad  menstrua  tam  saepe 
morbo  affecta  $  ad  positum  corporis  erectum  ;  ad 
formam  ovi  modumve  quo  utero  annectitur  :  alii 
vero  ad  luxuriam  deliciasque  vitae  muliebris,  aut 
animi  affectus  male  acutos,  aegre  refraenandos  re¬ 
tulerunt.  Certum  est  foeminas  rusticas  aegerri¬ 
me  partum  elidere ;  generosas  quidem  laute  habitas 
matres  familias  malo  saepe  numero  plecti ;  qui¬ 
bus  perpensis,  non  vero  absimile  apparet,  foeminas 
luxuria  et  situ  ignavo  non  diffluentes,  sed  ad  na¬ 
turae  normam  degentes,  aeque  facile  ac  alia  ex  a- 
nimantibus  partum  et  servare  et  in  lucem  edere 
posse. 

Neque  tamen  haec  res  tam  facilis  est  negotii, 
quam  scriptores  aliqui  sibi  persuaserunt :  cum  fere 
nulla  vitae  communis  actio  tam  levicula  nominari 
potest,  quin  hi  scriptores  eam  abortus  inferendi 

protinus  insimulaverint :  obliti  nimirum  quod  eae¬ 
dem  actiones  ex  necesse  quotidie  plurimis  gravi¬ 
dis  faciendae  sint,  nec  tamen  iisdem  vel  oneri  suo 
quidquam  nocent.  Adde,  quod  gravissimae  sae¬ 
pe  injuriae  utero  factae  fuerunt,  nullo  tamen  a- 
bortu  subsequente  #.  La  Motte,  obstetricus 
doctissimus,  mulieris  casum  narrat,  quae  sex  men¬ 
ses  gravida,  niginti  fere  pedes  altitudinis  in  ute¬ 
rum  suum  decidit,  super  pilulam  sudis  ligneae 
cujusdam,  tamen  partum  haud  difficulter  conser¬ 
vavit. 

Quid  igitur  est  ?  Probabile  videtur,  quasdam  ex 
causis  dictis  fortiores  abortum  efficere  :  sed  plu¬ 
ribus  in  exemplis  actionem  quandam  ignotam, 
morbosam,  jamdudum  a  violentia  praeterita  exci¬ 
tatam,  nec  aegra  ipsa  observatam,  malum  intulis¬ 
se  :  rem  vero,  seu  casum,  abortui  proximam,  forte 
fortuna  momentosiorem,  pro  causa  notari. 

De  abortu  eo  magis  curiosi  sumus,  quod  menor¬ 
rhagia,  in  praesentia  tractanda,  hujus  indicium 
tantum  sit,  aliquando  comes,  saepius  praenun- 
cius,  neque  infrequens  consectatrix.  Tempus  au¬ 
tem  ne  male  perdam,  prolixius  dicendo  quid  sit 


*  La  Motte*s  Midwifery. 

abortus,  rei  utpote  omnibus  notae  incessum,  po¬ 
tius  causasque  exponere  conabor, 

INGRESSUS. 

Etiamsi  nonnullis  in  exemplis,  prius  foemina 
aborsa  fuerit  quam  resciverit ;  multo  tamen  pluri¬ 
bus  signa  quaedam  non  levia  discrimen  futurum 
praenunciant.  Haec  aliquando  eadem  fere  ac  in 
menorrhagia  rubra,  de  quibus  alias  ;  dolores  dor¬ 
si,  lumborum,  abdominis,  membrorum  inferiorum 
alternantes  ;  sensus  quasi  ponderis  uteri  loco  ac¬ 
cedunt  5  micturit ;  tenesmo  vexatur  ;  sanguis  sae¬ 
pe  vagina  profluit.  Inter  infantem  expellendum 
modo  dolores  acuti,  diuturni  fatigant,  modo  prae¬ 
ter  molestias  supra  dictas  ovum  satis  placide  de- 
labitur;  modo  ovum  universum  mature  ac  integre 
expellitur ;  modo  post  longum  tempus  infans  pri¬ 
mus  tum  placenta  sive  integra,  sive  in  particulis 
provenit.  Abortus  aut  comitatur  aut  facit  mag¬ 
nos  morbos  :  menorrhagiam,  leucorrhoeam,  can¬ 
crum,  sterilitatem,  alios  abortus. 

CAUSAE. 

Menorrhagiae  causae  excitantes  abortum  haud 
raro  inducunt :  paucae  quidem  aliae  notantur,  ni¬ 
si  morbi  quidam,  atque  uteri  conditiones  quae¬ 
dam  parum  intellectae.  Morbi  maxime  abortum 
inducere  soliti  febres  sunt,  sive  continuae,  sive  in¬ 
termittentes,  (hectica  tamen  nunquam  neque  de¬ 
bilitas  ista  quam  concitat,)  variola,  scarlatina,  dy¬ 
senteria,  diarrhoea,  pneumonia;  injuriae  quaedam, 
velut  ictus,  pressura,  moestitia,  solicitudo.  Uteri 
conditiones  videntur  esse  mobilitas  quaedam  lu¬ 
brica,  pressiones  ab  ovo  certae  molis  prorsus  im¬ 
patiens,  ideoque  contracta,  onus  non  amplius  tole¬ 
randum  projiciens  ;  aut  positus  placentae  supra 
cervicem  ejus,  sic  ut  hac  ovo  dilatante,  latius  ex¬ 
pansa,  vascula  ejus  rumpantur,  communio  cum 
matre  resolvitur,  infansque  jam  mortuus  aliena¬ 
tus,  stimulo  proprio  expellitur. 

PROGNOSIS. 

Haec  multum  ab  aetate  et  haemorrhagia  pen¬ 
det.  Si  junior,  neque  unquam  eodem  casu  affec¬ 
ta  aegra,  probabile  videtur,  eam  facile  servari 

posse.  Si  vero  aetate  provectior,  cum  magna 
sanguinis  profusione  sit  aegra,  timor  major  est : 
quinetiam,  si  vires  recolligat,  sterilis  inque  hae¬ 
morrhagiam  rubram  tota  aetate  pronior  remane¬ 
bit. 


CURATIO. 

Aegra  in  lecto  contineatur;  at  si  dolores  puer¬ 
peri  valde  urgeant,  ad  partum  liberandum  proti¬ 
nus  accingendum  est.  Attamen,  si  mensem  octa¬ 
vum  jam  attigerit,  dolores  quidam  absint,  mala, 
quantum  fieri  potest,  potius  allevanda  sunt. 

Hoc  efficitur  cordis  arteriarumque  motum  re- 
fraenando ;  aere  frigido,  potu  frigido,  quiete ; 
victu  parco  bene  moderato,  salibus  neutris,  aci¬ 
dis.  •  j 

Ubi  tamen  per  aegrae  impotentiam,  non  licet 
partum  accelerare,  cum  haemorrhagia  nimia  su¬ 
pervenerit,  tum  libra  una  solutionis  aluminis  in 
aqua,  vel  alcoholis  rite  aqua  diluti,  vel  vinum  ru¬ 
brum  per  vaginam  injici  debet:  enema  amylaceum 
subinde  per  partes  detur  inferiores.  His  nihil 
obstantibus,  aegram  tamen  agitare  non  oportet,  do¬ 
nec  adstantes  quoque  opis  obstetricis  necessitatem 

viderint,  Denman  *  auctor  de  his  rebus  celeberri¬ 
mus,  ovum  jubet  digito  perforari ;  aquas,  tantum 
est  discrimen,  emitti  :  ambiguo  tamen  consilio, 
cum  ex  toto  ignoremus  quam  infantis  partem  ute¬ 
ro  depleto  comprimetur.  Sin  autem  partum  ac¬ 
celerari  necesse  sit,  indetur  manus  genitali,. digi¬ 
tus  vero  solus  utero,  quem  inter  et  placentam  di¬ 
gitum  interponere  periculosum  est,  ideoque  pla¬ 
centam  digito  forare  contenti  sumus.  Quod  si 
post  partum  effectum  sanguis  usque  dum  profluat, 
hic,  hora  fere  post  partum  accedens,  fibrinae  san¬ 
guine  tunc  scatenti  debetur,  quae  in  uterum  effu¬ 
sa,  ibique  coacta,  stimulat,  nec  raro  mortem  indu¬ 
cit.  Hanc  praenunciant  vertigo,  vomitus,  caligo, 
tinnitus  aurium,  pulsus  arteriarum  minutus,  debi¬ 
lis. 

Exploratione  facta,  si  manus  in  haec  coagula  inci¬ 
dat,  tum  in  utero  retinenda  est,  donec  is,  contrac¬ 
tione  facta,  expellat.  Quod  per  se  si  facere  ne¬ 
queat,  aqua  frigida  abdomini  perfundi,  aut  per  in¬ 
testinum  rectum  infundi  debet.  Delirio  vel  disten¬ 
tionibus  supervenientibus  cum  parvulo  pulsu,  vultu 
collapso,  frigido  sudore ;  si  aegra  devorare  valeat, 
opio  vel  alcohole  redintegrari  poterit.  Cum  pul- 


*  Denman*s  Midwifery. 

sus  increverit,  tum  cibi  alibiles,  calefacientes  dan- 
di  sunt :  magna  cura  habita,  ne  mulier,  donec  ma¬ 
la  signa  omnia  evanuerint,  ministris  permittatur. 

••  ^ ...  ij  j  G; .  -*>  .  -  c,  *  ,  iC- 1  ■  ..  v  .  x ‘ili  J 

III.  MENORRHAGIA  LOCHIALIS. 

Menorrhagia  lochialis,  a  conditione  vasculo¬ 
rum  uteri  oritur  nimis  distentorum  $  atque  donec 
haec  contrahi  possint,  perseverat. 

In  corporibus  debilibus  exhaustis,  aliquot  dies 
perstat ;  robustis  vero  per  horam  unam  alteram- 
que  funditur  liberaliter ;  tum  paulatim  arescens 
paucos  dies  postea,  multo  minus  rubet,  denique 
viridescit.  Rubor  evanescere  coepit,  mammis  jam 
lacte  impletis.  Post  abortum  quam  partum  legi¬ 
timum  minor :  foeminae  lactenti  quam  non  lacten¬ 
ti  citius  adempta.  Cum  hoc  profluvium  redundat 
vel  deficit  morbum  efficit. 

Si  foemina  quoque  frigori  subjicitur,  subito  res- 

'i 

tat :  venter  tumet,  dolet ;  onus  ponderosum  imo 
ventre  lumbisque  percipitur  ;  pulsus  durus  et  ple¬ 
nus  ;  dolor  capitis,  dorsi :  nausea,  vomitus,  spiritus 
difficultas  superveniunt.  Febris  ostenta,  horrores 
praesertim  morbum  praecedunt,  utpote  quae  cau¬ 
sae  morbi  non  effectus  sint,  licet  brevi  intervallo 
effectus  subsequatur  $  vehementes  animi  affectus. 

victus  minime  idonei,  praesertim  liquores  mera¬ 
ciores. 

Diarrhoea,  aliave  profluvia,  purgationem  hanc 
salutarem  cohibere  videntur,  quo  propius  partui 
suppressio,  eo  periculosior;  nonnunquam  tamen 
se  currisse,  signum  est  bonum. 

» .  *  *  .  »  ,  *  \ 

CURATIO. 

'  !  j  L  **  /  ■  :  v  :  !  •  ;  t 

Quum  vero  substiterit  fluxus  iste,  nulla  medi¬ 
camina,  quantum  adhuc  scivimus,  reducere  pos¬ 
sunt.  Si  febrem  quandam  suppressio  succende¬ 
rit,  aegra  plena,  pulsu  firmo  sit,  tunc  sanguis  mit¬ 
ti  solet.  Emetica  saepe  bene  respondent  cum  ite¬ 
rantur.  His  diaphoretica,  corpus  laxantia  succe¬ 
dere  debent :  at  si  molestia  circa  uterum  ipsum 
nimia  sit,  vesicatorium  e  regione  superimpositum 
utile  est.  Cathartica  nonnunquam  reperiuntur 
utilia,  veluti  cum  stercora  recto  cumulantur ;  cum 
eo  tamen,  ne  nimio  de  alvo  profluvio  fluxum  ute¬ 
ro  salutarem  restinguamus.  Ad  hoc  propositum 
infusum  sennae  cum  manna  oleumve  ricini,  sic  ut 
duas  tres  ve  dejectiones  emoliantur,  satis  commo¬ 
de  respondet.  Tunc  ad  diaphoretica,  laxantia  re¬ 
fugiendum  est.  Lac  denique  mammis  profluens, 
huic  ex  natura  vicarium  est.  Animus  fere  demis. 

sus  sublevandus  est,  bona  spes  afferenda;  vana 
tristitia  leviter,  ut  suadent,  objurganda. 

§  II.  PROFLUVIA  VICARIA. 

1.  Haemoptysis  catamenialis .  Inter  frequen- 
tiores  menstruorum  suppressorum  eventus  hae¬ 
moptysis  rite  annumeratur  ;  atque  locum  sibi  pri¬ 
mum  vindicat,  non  minus  a  frequenti  aggressu 
quam  periculo  cui  subjicit  aegram.  In  puella  for¬ 
san  robustiore  nulla  labe  avita  contaminata,  san¬ 
guis  inde  erumpat  sine  ulla  graviore  injuria  quam 
mera  pro  tempore  depletio  afferet.  At  aliis  in 
corporibus  res  longe  aliter  se  habet.  Strumosis 
enim  injuriam  tantum  infert,  ut  tubercula  pulmo¬ 
nibus  excitat,  in  mortem  post  longam  valetudi¬ 
nem  desitura.  Nihil  ideo  magis  curari  debet, 
quam  ne  talis  casus  altero  mense  revisat  ;  quod 
maxime  perfectum  reddere  per  menstrua,  si  fieri 
potest  revocanda  conamur.  Aliquando  evenit,  ut 
his  rite  respondentibus  morbus  pulmonum  perse¬ 
veret,  aegra  quotidie  fiat  macilentior.  Menstrua 
denuo  subsistunt,  et  ipsa  foemina  omnimodo  fati¬ 
gata  mortalitatem  explet.  Quum  hoc  accidit,  mors 
non  menstruis  cessatis,  ut  fieri  solet,  tribuenda  erit, 
quae  debilitati  revera  ac  ruinae  quasi  corporis  non 

amplius  ea  aliasve  secretiones  sustinere  valentis, 
jure  debetur. 

ii.  Haematemesis  catamenialis . — Si  quando  men¬ 
struis  suppressis,  sanguis  grumosus  cibo  commis¬ 
tus  e  ventriculo  fertur,  tunc  fluxus  creditur  esse 
vicarius.  Utcunque  manifestum  sit  sanguinem 
ex  superficie  tam  ampla  facile,  obque  mille  causas 
prorumpere  posse,  utero  interim,  functionibusque 
suis  prorsus  intacto  \  attamen,  cum  experimenta 
saeculorum  omnium  de  consortio  hujusmodi  con¬ 
senserunt,  rationalis  prudentisve  medici  non  du¬ 
bitare  esset.  Morbo  semel  inducto,  accurate 
perspecto  proximum  est,  deliberare  de  curatione. 
In  omni  morbo  secundario,  primarius  ante  debel¬ 
landus  est,  quam  is  curari  queat :  atqui  hoc  ex¬ 
emplo  cura  praecipua  sedi  doloris  adhibenda  est, 
ne  stimulus  scilicet  novi  cibi,  aut  vomitio  mate¬ 
riae  alienae  morbum  exasperet,  stomachum  ipsum 
malo  insanabili  afficiat :  neve  insulsa,  denique  inep¬ 
ta  fere  medicamenta,  vice  mali  per  se  tolerabilis, 
calamitatem  prorsus  intolerabilem,  nec  ulla  arte 
tollendam  inferant. 

Quomodo  autem  menstrua  naturaliter  fluere 
medicina  cogat,  supra  diximus  ;  adeo  fuse  quidem, 
ut  hic  vel  summatim  repetere  supervacuum  est. 

in.  Epistaxis  catamenialis . — Haud  raro  circa  pri¬ 
mum  menstruorum  aggressum,  atque  in  plenis  cir¬ 
ca  tempus  quo  prorsus  valedicunt,  res  satis  fre¬ 
quens  est  hic  fluxus  ex  naribus.  Antiquissimus 
auctor  Hippocrates  *  idem  notaverat,  et  nasu¬ 
tissimus  Gallus  ParaeusI  non  semel,  nec  non 
Mesoporitus  t  de  qua  historiam  jam  supra  ex¬ 
cerpsimus. 

Non  aliter  ac  caeterarum,  hujus  curatio  in  duas 
se  dividit  partes, — profusionem  praesentem  sistere, 
menstruorum  quam  primum  possumus  fluxum  re¬ 
stituere.  Quod  ad  primum  tamen  consilium,  non 
temere  exequendum  est ;  cum  modicus  sanguinis 
fluxus  multum  levat  plenitudinem  qua  corpus  nunc 
laborat,  adeoque,  ni  vita  aut  vires  multum  peri¬ 
clitari  videantur,  nihil  moliendum  est.  Aegra  ta¬ 
men  nimis  languente,  cursus  sanguinis  refraenari 
debet ;  nares  comprimendae,  facies  aqua  gelida 
perluenda,  aliaeve  corporis  partes. 

Quin  et  ubi  foemina  ea  forma  sit,  qua  impetus 
quivis  in  caput  periculosus  fit,  reditus  ejus  impe¬ 
diri  debet  exinanitionibus  idoneis,  quales  sunt  pur¬ 
gationes  alvi  variae,  sanguinis  missiones,  exulcera- 


•  Hip.  Aph.  v.  33. 
t  Phil.  Trans.  NO.  303. 


t  Op.  Ora.  de  Utero. 

tiones  locis  convenientibus  institutae.  Si  prior  a- 
liqua  evacuatio  male  cessaverit,  atque  hanc  tur¬ 
bam  dederit,  restitui  debet  cum  sine  noxa  fieri  po¬ 
test. 

Tempus  ignave  tereremus,  si  hic  post  quod  su¬ 
pra  explanavimus,  curationes  ad  menstrua  restau¬ 
randa  idoneas  denuo  iteremus ;  melius  erit  cum 
scopum  optatum  jam  attigimus  arma  suspendere, 
venia  ut  decet  precata,  si  quae  male  apta  cala¬ 
mus  effuderit. 


FINIS. 

